
Občina Dolenjske Toplice
Sokolski trg 4
8350 Dolenjske Toplice



ZADEVA: Mnenje o ustreznosti predlaganih poimenovanj ulic



Komisija za standardizacijo zemljepisnih imen (v nadaljevanju: komisija) je na podlagi vloge Občine Dolenjske Toplice št. 350-1/2020 z dne 4. 3. 2026 obravnavala ustreznost predlaganih poimenovanj novih ulic v naselju Dolenjske Toplice:


Loka.

Komisija je sklenila, da je predlagano zemljepisno ime skladno z Zakonom o določanju območij ter imenovanju in označevanju naselij, ulic in stavb (ZDOIONUS; Uradni list RS, št. 25/2008), vendar je v franciscejskem katastru navedeno ime Na Loka, zato bi ga bilo smiselno ohraniti v tej obliki. Ker pa je predložni tip zemljepisnega imena težaven za rabo v širšem besedilu (na primer *Prihajam iz Naboršta, *Grem v Naboršt, prim. Slovenski pravopis 2001, paragraf 74–76), se priporoča uvedba jedra (tj. ulica, cesta, steza, pot, trg ...) pred predložni del. Komisija zato potrjuje ulično ime

Ulica na Loki.

_________________________________________________________________________________

Novomeška cesta.

Komisija izdaja pozitivno mnenje k predlogu uličnega poimenovanja. Predlagano zemljepisno ime je skladno z Zakonom o določanju območij ter imenovanju in označevanju naselij, ulic in stavb (ZDOIONUS; Uradni list RS, št. 25/2008) ter ustreza jezikoslovnim in zemljepisnim pravilom.

_________________________________________________________________________________







Pristava.

Komisija je sklenila, da je predlagano zemljepisno ime skladno z Zakonom o določanju območij ter imenovanju in označevanju naselij, ulic in stavb (ZDOIONUS; Uradni list RS, št. 25/2008), vendar pa se poimenovanje nanaša na od načrtovane ulice oddaljen krajinski predel, zato potrjuje ulično ime

Ulica na Pristavo.

_________________________________________________________________________________

Reber.

Komisija je sklenila, da je predlagano zemljepisno ime skladno z Zakonom o določanju območij ter imenovanju in označevanju naselij, ulic in stavb (ZDOIONUS; Uradni list RS, št. 25/2008), vendar pa se poimenovanje nanaša na greben nad načrtovano ulico, zato potrjuje ulično ime

Ulica na Reber.

_________________________________________________________________________________



V odloku o določitvi imena naselja/ulice mora biti ime naselja/ulice zapisano skladno z mnenjem delovnega telesa vlade, pristojnega za standardizacijo zemljepisnih imen (tretji odstavek 17. člena ZDOIONUS). V primeru ugotovljenega neupoštevanja mnenja Komisije za standardizacijo zemljepisnih imen (delovnega telesa vlade, pristojnega za standardizacijo zemljepisnih imen) se na njen predlog skladno z Zakonom o lokalni samoupravi in Zakonom o državni upravi sproži postopek nadzora zakonitosti odloka o določitvi imena naselja/ulice, v katerem mnenje ni upoštevano.


Lep pozdrav.


Dr. Matjaž Geršič
      predsednik

